recursal/SuperWikiNEXT-32B huggingface dataset:
தமிழ்நாட்டிலுள்ள உப்பளங்களுள் ஒன்று மரக்காணத்திலுள்ளது. இது வடக்கே ஆலம்பாறை முகத்துவாரத்திற்கும் தெற்கே கழிவெளி ஏரிக்கும் இடைப்பட்ட பகுதியிலுள்ளது. இங்குள்ள உப்பளங்களுக்குக் கழிமுகத்தின் வழியே கடல்நீர் வருகின்றது. ஏறக்குறைய 3500 ஏக்கரில் இங்கு நடைபெறும் உப்பு உற்பத்தி, சனவரிக்குப் பிறகு துவங்கப்பட்டு, ஆறு மாதங்களுக்குத் தொடருகின்றது.

உற்பத்தி முறை
-------------

பருவமழைக்குப் பின் பாத்திகளில் தண்ணீரும் சேருமாகச் சேர்ந்திருக்கும்; துளைக்குழாய் மூலமாகவும் தண்ணீர் பாத்திகளில் தேக்கப்படுகின்றது. இவற்றிலிருந்து சேற்றை அகற்றுவது முதற்பணி. தொட்டம் என்ற அமைப்புகளில் கடல்நீர் தேக்கப்படுகின்றது. தொட்டத்திற்கும் பாத்திக்கும் இடையில் அமைந்த வாய்க்கால் பகுதி கிடங்கல் என அழைக்கப்படும். கிடங்கல் என்றால் உப்புத் தண்ணீரை பாத்திகளுக்கு கொண்டு வரும் வாய்க்கால். இவற்றை சுத்தப்படுத்தி, சேற்றை அகற்றி, கடற்கரை மணல் கலந்து நன்றாகக் காலால் மிதித்துத் தரைபோல் சரிசெய்வர். ஒரு பாத்திக்கு ஒன்பது நாளுக்கு ஆறு பேர் மிதிப்பர். இந்தப் பாத்திகளை இவ்வாறாக மட்டம் செய்தால்தான் தண்ணீரைத் தேக்கி உப்பு தயாரிக்க முடியும். 

பிறகு பாத்திகளில் இருக்கும் வரப்புகளை மொழுகி அவற்றைத் தயாரிக்க வேண்டும். வெயில் தொடங்கிய பின்பு கிடங்கல் வழியாக தண்ணீர் பாத்திகளுக்கு கொண்டு வரப்படும்; முதலில் கடல்நீரைக் கொண்டு வந்தால் அதில் மழைநீர் கலந்து இருக்கும் என்பதால் உப்புத்தன்மை குறைவா இருக்கும். அதனால நிலத்தடியில் 10 அடியிலிருந்து குழாய்கிணற்றின் மூலம் தண்ணீர் கொண்டு வரப்படும். அந்த தண்ணீரில் உப்புத்தன்மை அதிகமா இருக்கும். அப்படி வருகிற தண்ணீர் பாத்திகளில் தேங்க வைக்கப்பட்டு,
சூரிய வெப்பத்தில் கொஞ்சம் கொஞ்சமா உப்பாக மாறும். உப்பு படிகங்கள் பால் ஏடை போல மிதக்கும். அப்படி மிதக்கும் படிகங்களை வார்ப்பலகை கொண்டு வரப்பு ஓரத்தில் சேர்த்து வைக்கப்படும். இப்படி சேர்த்து வைக்கப்படும் உப்பு ஐந்து நாளைக்கு ஒருமுறை மொத்தமாக சேகரிக்கப்பட்டு (கிட்டத்தட்ட 60 கிலோ) தரையில் கொட்டி வைக்கப்படும்; அவ்வாறு தரையில் கொட்டி வைக்கப்படும் இடத்திற்கு அம்பாரம் என்று பெயர் .

மேற்கோள்கள்
-----------

1. ↑  அகரம் வலைப்பூ
2. ↑  புதிய தலைமுறை
3. ↑  புதிய தலைமுறை

வெளியிணைப்புகள்
---------------

### காணொளிகள்

* Asianetnews []
* Harryaliv3 []
* Jaseem Ali []
**துடிசைக்கிழார் அ. சிதம்பரனார்** (மறைவு-டிசம்பர் 30, 1954) தமிழக வரலாற்றாய்வாளர் மற்றும் பழந்தமிழ் நூலாராய்ச்சியாளர்.

பிறப்பு, கல்வி
--------------

துடிசைக்கிழார் சிதம்பர முதலியார் கோயம்புத்தூரில் அர்த்தநாரீசுவர முதலியார் என்பவருக்கு மகனாகப் பிறந்தார். தமிழ் மற்றும் ஆங்கிலம் கற்றார்.

தனிவாழ்க்கை
-----------

துடிசைக்கிழார் சிதம்பர முதலியார் காவல்துறையின் ஊர்காவல் படையில் பணிபுரிந்தார். பின்னாளில் வட்டார ஆய்வாளராக பதவி உயர்வு பெற்றார்.

பங்களிப்பு
----------

###### இலக்கிய ஆய்வு

துடிசைக்கிழார் சிதம்பர முதலியார் உ.வே சாமிநாதையர் மற்றும் சி.வை. தாமோதரம் பிள்ளை அவர்களை முன்மாதிரியாகக் கொண்டு பழந்தமிழ் நூலாராய்ச்சியில் ஈடுபட்டார். துடிசைக்கிழார் எழுதிய தமிழ்ச்சங்கங்களின் வரலாறு தமிழ்நாட்டில் இருந்த தமிழ்ச்சங்கங்களைப் பற்றிய இலக்கியக் குறிப்புகளைக்கொண்டு ஆராய்வது. துடிசைக்கிழார் தமிழ் மொழி பற்றிய ஆராய்ச்சிகளை தொகுத்து *கழகத் தமிழ் வினாவிடை* என்ற நூலையும் எழுதி வெளியிட்டார். துடிசைக்கிழாரின் ஆய்வுகள் பெரும்பாலும் இலக்கிய செய்திகளைக்கொண்டு ஊகங்களை நிகழ்த்தும் தன்மை கொண்டவை.

###### இலக்கியப்படைப்புகள்

துடிசைக்கிழார்சிதம்பர முதலியார் தன் ஊராகிய கோயம்புத்தூரை அடுத்துள்ள துடியலூரின் செய்திகளை ஆராய்ந்து *துடிசைப் புராணம்* என்ற நூலை எழுதி வெளியிட்டார். இது மரபான புராணவகையைச் சேர்ந்த நூல்.

###### சைவப் பணி

துடிசைக்கிழார் சிதம்பர முதலியார் *சிவபூசை விளக்கம்* என்ற நூலை எழுதி வெளியிட்டார். கௌமார மடாலயம் தவத்திரு கந்தசாமி சுவாமிகளுடன் அணுக்கமாக இருந்தார். துடிசைக்கிழார் எழுதிய திருமந்திரம் குறிப்புரை, திருமூலர் வரலாறு ஆகியவை குறிப்பிடத்தக்கவை. 

###### வரலாற்றாய்வு

துடிசைக்கிழார் சிதம்பர முதலியார் சேர மன்னர்களின் காலம், வரலாறுகளை ஆராய்ந்து *சேரர் வரலாறு* என்ற நூலை எழுதி வெளியிட்டார்.

மறைவு
-----

துடிசைக்கிழார் சிதம்பர முதலியார் டிசம்பர் 30, 1954 அன்று கோயம்புத்தூரில் மரணம் அடைந்தார்.

இலக்கிய இடம்
------------

துடிசைக்கிழார் மரபான புராணமையப் பார்வை கொண்டவர். இலக்கியச்செய்திகளைக்கொண்டு வரலாற்றை உருவகிப்பது இவருடைய வழக்கம். உதாரணமாக, முதல் தமிழ்ச் சங்கம் கி.மு. 30,000 முதல் கி.மு. 16,500 வரை - 13,500 ஆண்டுகள் இருந்ததாக துடிசைக்கிழார் தன் தமிழ்ச் சங்கங்களின் வரலாறு எனும் நூலில் குறிப்பிடுகிறார். இந்த ஆய்வுமுறைமையும் முடிவுகளும் பொதுவாக புறவயமான ஆய்வுகளை நிகழ்த்தியவர்களால் ஏற்கப்படுவன அல்ல. துடிசைக்கிழார் இன்று அவருடைய திருமந்திரக் குறிப்புரைக்காக சைவ ஆய்வில் குறிப்பிடும்படியானவராக கணிக்கப்படுகிறார்.

நூல்கள்
-------

### மதம்

* துடிசைப் புராணம்
* உருத்திராக்க விளக்கம்
* திருமூலர் வரலாறு
* விபூதி விளக்கம்
* ஆனைந்து
* திருமந்திரம் குறிப்புரை
* சிவபூசை விளக்கம்

### இலக்கியம்

* கழகத் தமிழ் வினாவிடை - 1
* கழகத் தமிழ் வினாவிடை - 2
* கழகச் சைவ வினாவிடை - 1
* கழகச் சைவ வினாவிடை - 2
* அகத்தியர் வரலாறு
* தமிழ்ச் சங்கங்களின் வரலாறு

### வரலாறு

* சேரர் வரலாறு

மேற்கோள்கள்
-----------

1. ↑  விபூதி\_விளக்கம் - tamildigitallibrary.in (pdf)
2. ↑  சேரர்\_வரலாறு - tamildigitallibrary.in (pdf)
இந்தியச் சிற்ப மரபில் **பரமசாயிகம்** அல்லது **பரமசாயிபதம்** என்பது, 32 வகைகளாகச் சொல்லப்படும் தள அமைப்புக்களில் ஒன்று. "இது ஒவ்வொரு பக்கமும் ஒன்பதாகப் பிரிக்கப்பட்டு மொத்தம் எண்பத்தோரு (9 x 9) பதங்களைக் (நிலத்துண்டு) கொண்டது. இந்த அமைப்பில், நடுவில் வரக்கூடிய ஒன்பது பதங்கள் பிரம்மாவுக்கு உரியன. இதைச் சுற்றி. ஒன்றன்பின் ஒன்றாக இரண்டு வளையங்களாகப் பதங்கள் அமைந்துள்ளன. பிரம பதத்துக்கு அடுத்துள்ள வளையம் இரண்டு பதங்கள் அகலம் கொண்டது. இவை மொத்தம் எட்டு தேவர்களுக்கு உரியவையாகப் பிரிக்கப்பட்டுள்ளன. வெளிப்புற வளையம் ஒரு பதம் அகலம் கொண்டது. இதில் அமைந்துள்ள 32 பதங்கள் ஒருவருக்கு ஒன்றாக 32 தேவர்களுக்கு உரியவை.

உட்சுற்றில், பிரம பதத்துக்கு நேர் கிழக்கே உள்ள ஆறு பதங்களை உள்ளடக்கிய பகுதி பூதரனுக்கு உரியது. இதுபோல் கிழக்கு, தெற்கு, மேற்கு ஆகிய திசைகளில் உள்ள பதங்கள் முறையே ஆரியகன், விவசுவதன், மித்திரன் ஆகிய தேவர்களுக்கும், உரியவை. நான்கு மூலைகள் ஒவ்வொன்றும் இரண்டிரண்டு தேவர்களுக்கானவை. உட்சுற்றில் வடகிழக்கு மூலையில் அபவத்சன், ஆபவத்சன் ஆகிய தேவர்களுக்கும், தென்கிழக்கு மூலையில் சவித்திரன், சாவித்திரன் ஆகியோருக்கும், தென்மேற்கு மூலையில் இந்திரன், இந்திரஜயன் ஆகியோருக்கும், வடமேற்கு மூலையில் உருத்திரன், உருத்திரஜயன் ஆகியோருக்கும் இரண்டிரண்டு பதங்கள் உள்ளன.

வெளிச் சுற்றில், வடகிழக்கு மூலையில் ஈசனுக்கும், அங்கிருந்து வலஞ்சுழியாக பர்சன்யன், சயந்தன், மகேந்திரன், பானு, சத்தியன், பிருசன், அந்தரிக்சன், அக்கினி, பூசன், விததன், கிருகக்சதன், யமன், கந்தர்வன், பிருங்கராசன், மிருசன், பிதிரர், தௌவர்கன், சுக்ரீவன், புட்பதந்தன், வருணன், அசுரன், சோசன், ரோகன், மாருதன், நாகன், முக்கியன், பல்லாடன், சோமன், மிருகன், அதிதி, உதிதன் ஆகிய 32 தேவர்களுக்கும் தலா ஒவ்வொரு பதம் உள்ளது. இவர்கள் ஒவ்வொரு பதத்துக்கு அதிபதிகள் ஆகையால் இவர்களை *ஏகபதாதிபதிகள்* என்பர்.

குறிப்புகள்
-----------

1. ↑  Acharya, Prasanna Kumar. 2010. பக் 26.
2. ↑  Acharya, Prasanna Kumar. 2010. பக் 27.
3. ↑  பவுன்துரை, இராசு. 2004 பக் 47.

உசாத்துணைகள்
------------

* Acharya, Prasanna Kumar. *Architecture of Manasara, Translated from Original Sanskrit Text*, New Barathiya Book Corporation, Delhi, 2010.
* பவுன்துரை, இராசு. *தமிழகக் கோயிற்கட்டடக்கலை மரபு - மயன் அறிவியல் தொழில்நுட்பம்*, மெய்யப்பன் பதிப்பகம், சிதம்பரம், 2004.

இவற்றையும் பார்க்கவும்
----------------------

* சிற்பநூல்களில் நிலப்பிரிவு வகைகள்
கிரேக்க நாட்டின் பார்த்தினன் நகரத்தின் அகழாய்வில் கண்டெடுக்கப்பட்ட பளிங்குக் கல் சிற்பங்கள் கொண்ட பலகை, பலெர்மோ தொல்லியல் அருங்காட்சியகம்
**பலெர்மோ கற்பலகை** (*Palermo fragment* or *Fagan slab*), கிரேக்கப் பெண் கடவுளான ஆர்ட்டெமிசு சிற்பம் பொறித்த, 2500 ஆண்டுகள் பழமையான இந்த உடைந்த பளிங்குப் பலகையை, 19ம் நூற்றாண்டின் துவக்கத்தில் பார்த்தினன் நகரத்திலிருந்து பிரித்தானிய நபரான எல்ஜின் பிரபு கண்டெடுத்தார்.இதனை கடந்த இரண்டு நூற்றாண்டுகளாக இத்தாலி நாட்டின் பலெர்மோ நகர தொல்லியல் அருங்காட்சியகத்தில் காட்சிக்கு உள்ளது.

இத்தொல்லியல் சிற்பத்தை இத்தாலியிடமிருந்து, கிரேக்க நாடு 13 ஆண்டுகளாக கோரி வந்த நிலையில், 24 செப்டம்பர் 2008 அன்று இத்தாலி இச்சிற்பத்தை கிரேக்க நாட்டிற்கு தற்காலிகமாக இத்தாலி வழங்கியது.2022ம் ஆண்டில் இத்தொல்லியல் சிற்பம் நிரந்தரமாக கிரேக்கத்தின் அக்ரோபோலிஸ் நகர அருங்காட்சியகத்திற்கு திரும்பியது.

இதனையும் காண்க
--------------

* பலெர்மோ கல்

மேற்கோள்கள்
-----------

1. ↑  Italy returns Parthenon marble fragment to Greece. CBC News. 24 September 2008. Archive.
2. ↑  "Italy has returned to Greece the 'Palermo fragment' - XpatAthens.com - Daily news" இம் மூலத்தில் இருந்து 2011-07-18 அன்று. பரணிடப்பட்டது.. .
3. ↑  "Greece welcomes home Parthenon marble from Italy". *Reuters*. 24 September 2008. .
4. ↑  Titi, Catharine (2023) (in en). *The Parthenon Marbles and International Law*. doi:10.1007/978-3-031-26357-6. பன்னாட்டுத் தரப்புத்தக எண்:978-3-031-26356-9. .
**நல்துர்க்** (*Naldurg*), இந்தியாவின் மகாராட்டிரம் மாநிலத்தின் கிழக்கில் மரத்வாடா பிரதேசத்தில், தாராசிவா மாவட்டத்தில் உள்ள நகராட்சி ஆகும். இவ்வூரில் தாராசிவா குகைகள், நல்துர்க் கோட்டை, அரண்மனை, நல்துர்க் ஆறு, அணை மற்றும் அருவிகள் உள்ளது.

இது மும்பை மாநகரத்திற்கு தென்கிழக்கே 447 கிலோ மீட்டர் தொலைவிலும்; மாவட்டத் தலைமையிடமான  உஸ்மனாபாத்திற்கு தென்கிழக்கே 55 கிலோ மீட்டர் தொலைவிலும்; சோலாப்பூர்க்கு வடகிழக்கே 46 கிலோ மீட்டர் தொலைவிலும் உள்ளது.

புவியியல்
---------

நல்துர்க் நகரம் கடல் மட்டத்திலிருந்து 566 மீட்டர் (1856 அடி) உயரத்தில் உள்ளது. இதன் அதிகபட்ச வெப்பம் 46° செல்சியஸ் மற்றும் ஆண்டு சராசரி மழைப்பொழிவு 760 மிமீ ஆக உள்ளது.

மக்கள் தொகை பரம்பல்
-------------------

2011ம் ஆண்டின் மக்கள் தொகை கணக்கெடுப்பின்படி, நல்துர்க் நகரத்தின் மொத்த மக்கள் தொகை 18,341 ஆகும். அதில் ஆண்கள் 52% மற்றும் பெண்கள் 48% ஆக உள்ளனர். சராசரி எழுத்தறிவு 84.10% மற்றும் மக்கள் தொகையில் 6 வயதிற்குட்பட்டவர்கள் 15% ஆக உள்ளனர். மராத்தி மொழி பேசப்படுகிறது. பட்டியல் சாதியினரும் பட்டியல் பழங்குடியினரும் முறையே 11.61% மற்றும் 0.95% ஆகவுள்ளனர். இதன் மக்கள் தொகையில் இந்துக்கள் 52.21%, இசுலாமியர்கள் 42.36%, பௌத்தர்கள் 3.65%, சமணர்கள் 0.94% மற்றும் பிற சமயத்தவர்கள் 0.76% ஆகவுள்ளனர்.

இதனையும் காண்க
--------------

* தாராசிவா குகைகள்

மேற்கோள்கள்
-----------

1. ↑  Dharashiv District
2. ↑  "Naldurg City Population".. பார்த்த நாள்: 19 July 2015.
3. ↑  நலாதுர்க்: ஆறு, அணை, அரண்மனை, நீர்வீழ்ச்சிகள் கொண்ட பிரமாண்ட கோட்டடை
4. ↑  Naldurg Town Population Census 2011
**விதூசி அஸ்வினி பைதே-தேஷ்பாண்டே** (Ashwini Bhide-Deshpande) (பிறப்பு: அக்டோபர் 7, 1960) மும்பையைச் சேர்ந்த இந்துஸ்தானி இசை பாடகராவார். இவர் ஜெய்ப்பூர்-அட்ரௌலி கரானா பாரம்பரியத்தைச் சேர்ந்தவர்.

ஆரம்பகால வாழ்க்கையும் பயிற்சியும்
---------------------------------

வலுவான இசை மரபுகளைக் கொண்ட ஒரு குடும்பத்தில் மும்பையில் பிறந்த அஸ்வினி தனது ஆரம்பகால பயிற்சியை நாராயணராவ் தாதர் என்பவரின் வழிகாட்டுதலின் கீழ் தொடங்கினார். புதில்லி காந்தர்வ மகாவித்யாலயத்திலிருந்து தனது இசை விஷாரத்தை முடித்தார். அப்போதிருந்து, இவர் ஜெய்ப்பூர்-அட்ரௌலி பாணியில் தனது தாயார் மானிக் பைதேவிடம் இசையைக் கற்றுக் கொண்டார். அஸ்வினி இரத்னாகர் பாயிடமிருந்து 2009இல் இறக்கும் வரை வழிகாட்டுதலையும் பெற்றார்.

நுண்ணுயிரியலில் முதுகலை பட்டம் பெற்ற இவர் மும்பையில்] அமைந்துள்ள பாபா அணு ஆராய்ச்சி மையத்திலிருந்து உயிர்வேதியியலில் முனைவர் பட்டம் பெற்றார். அகில பாரதிய கந்தர்வ மகாவித்யாலய வாரியத்திலிருந்து இசை விசாரத் பட்டமும், இசையில் முதுகலை பட்டம் பெற்றார்.

நிகழ்த்தும் தொழில்
------------------

தனது முனைவர் ஆராய்ச்சியை முடிக்கும் வரையில் இசையில் தொழில்முறை வாழ்க்கையைத் தொடரும் எண்ணம் இவருக்கில்லை. பின்னர், சஞ்சீவ் அபயங்கருடன் இவரது 'ஜஸ்ராங்கி ஜுகல்பந்தி இசை நிகழ்ச்சிகள்' பார்வையாளர்களிடமிருந்து கலவையான வரவேற்பைப் பெற்றது.  தொராண்டோவின் ராக்-மாலா இசைச் சங்கத்துக்காக 2019ஆம் ஆண்டில் கனடாவின் தொராண்டோவிலுள்ள ஆகா கான் அருங்காட்சியகம் உட்பட உலகெங்கிலும் உள்ள புகழ்பெற்ற இடங்களில் நிகழ்ச்சிகளை நிகழ்த்தியுள்ளார்.

வெளியீடுகள்
-----------

Publications
------------

* *Ragarachananjali* (Rajhansa Prakashan; 2004) - Book and CD of self composed bandishes
* *Ragarachananjali 2* (Rajhansa Prakashan; 2010) - Book and CD of self composed bandishes
* *Madam Curie - मादाम क्युरी* (2015) - Marathi translation of Eve Curie's biography of Marie Curie.

மேற்கோள்கள்
-----------

1. ↑  "‘One should not take liberty in the name of novelty’". .
2. ↑  "Ashwini Bhide Deshpande at the Aga Khan Museum (April 27, 2019)" (in en). .
3. ↑

வெளி இணைப்புகள்
---------------

விக்கிமீடியா பொதுவகத்தில்,  
 ***அஸ்வினி பைதே-தேஷ்பாண்டே***   
என்பதின் ஊடகங்கள் உள்ளன. 

* Ashwini Bhide-Deshpande's Website பரணிடப்பட்டது 2021-03-09 at the வந்தவழி இயந்திரம்
* Structure and balance பரணிடப்பட்டது 2007-09-30 at the வந்தவழி இயந்திரம்
* The Jaipur gharana (includes sound samples)

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* France
* BnF data
* United States

 |
| மற்றவை | 
* Europeana
* IdRef

 |
**சிங்கப்பூர் உணவு நிறுவனம்** (*Singapore Food Agency*) என்பது சிங்கப்பூரில் உணவுப் பாதுகாப்பு மற்றும் பாதுகாப்பை மேற்பார்வையிடும் நிலைத்தன்மை மற்றும் சுற்றுச்சூழல் அமைச்சகத்தின் கீழ் செயல்படும் சட்டப்பூர்வ வாரியமாகும்.

வரலாறு
------

சிங்கப்பூர் அரசாங்கத்தின் அனைத்து உணவு தொடர்பான செயல்பாடுகளின் ஒருங்கிணைப்பாக 26 சூலை 2018 அன்று இந்த நிறுவனம் முதன்முதலில் அறிவிக்கப்பட்டது. இது சிங்கப்பூரின் வேளாண் உணவு மற்றும் கால்நடை ஆணையம், தேசிய சுற்றுச்சூழல் நிறுவனம் மற்றும் சுகாதார அறிவியல் ஆணையம் முன்பு மேற்கொண்ட பணிகளை செய்கின்றது. இந்த நடவடிக்கையின் ஒரு பகுதியாக, உணவு அறிவியலுக்கான தேசிய மையம் முன்பு பல்வேறு சட்டப்பூர்வ வாரியங்களில் விநியோகிக்கப்பட்ட உணவு ஆய்வக திறன்களை ஒருங்கிணைக்க நிறுவப்பட்டது. இதே நேரத்தில், சிங்கப்பூரின் வேளாண் உணவு மற்றும் கால்நடை ஆணையம் ரத்து செய்யப்பட்டு, இதன் உணவு அல்லாத ஆலை மற்றும் விலங்குகள் தொடர்பான செயல்பாடுகள் தேசிய பூங்கா வாரியத்திற்கு மாற்றப்பட்டது.

1 ஏப்ரல் 2019 அன்று சுற்றுச்சூழல் மற்றும் நீர்வள அமைச்சர் மசகோசு சுல்கிப்லி இந்த நிறுவனத்தினை தொடங்கி வைத்தார். சிங்கப்பூரின் உள்நாட்டு உணவு உற்பத்தித் திறனை அதிகரிப்பது இதன் பணியின் ஒன்றாகும். 2019-ல் 10% ஆக இருந்த உள்நாட்டு உணவு உற்பத்தி 2030ஆம் ஆண்டளவில் 30% அதிகரிக்க அரசாங்கம் இலக்கு நிர்ணயித்துள்ளது.

2019ஆம் ஆண்டில் உலகளாவிய உணவுப் பாதுகாப்புக் குறியீட்டில் சிங்கப்பூர் முதல் இடத்தைப் பிடித்தது.

மேற்கோள்கள்
-----------

1. 1 2  Teh, Cheryl (1 April 2019). "New agency launched to strengthen food security and safety, from farm to fork". .
2. ↑  Wong, Derek (26 July 2018). "New stat board Singapore Food Agency to be formed in April 2019; AVA will cease to exist". .
3. ↑  Matthew, Mohan. "New stat board to oversee food safety and security; AVA to be disbanded". .
4. ↑  "Singapore sets 30% goal for home-grown food by 2030". 2019-03-08. .

வெளி இணைப்புகள்
---------------

* சிங்கப்பூர் உணவு நிறுவனம்

வார்ப்புரு:Statutory boards of Singapore
**மீனா கபூர் *(****Meena Kapoor)* (1930 கொல்கத்தா (அப்போது கல்கத்தா) - 23 நவம்பர் 2017) என்பவர் இந்தியப் பின்னணிப் பாடகி ஆவார். இவர் *நியூ தியேட்டர்ஸ்* *ஸ்டுடியோவில்* பணியாற்றிய நடிகர் பிக்ரம் கபூரின் மகள் ஆவார். இவரது குடும்பம் பிரபல திரைப்பட தயாரிப்பாளர் பிசி பருவாவுடன் தொடர்புடையது. மீனாவின் பாடும் திறனை நினு மஜும்தார் மற்றும் எஸ். டி. பர்மன் போன்ற இசையமைப்பாளர்கள் இளம் வயதிலேயே கணித்துள்ளனர். 1940கள் மற்றும் 1950களில் இந்தி சினிமாவில் பின்னணிப் பாடகியாக இருந்த இவர், *பர்தேசி* (1957), *ஏக் தர்தி ஹை ஏக் ககன்* (1954) மற்றும் *கச்சி ஹை உமரியா* போன்ற வெற்றிப் பாடல்களைப் பாடினார். *சார் தில் சார் ரஹேன்* (1959) மீனாகுமாரியால் படமாக்கப்பட்டது. இவர் பாடகி கீதா தத்தின் தோழியாவார். இருவரின் குரலும் ஒரே மாதிரியான பாணியைக் கொண்டிருக்கும்.

கபூர் 1959-ல் இசையமைப்பாளர் அனில் பிசுவாசை மணந்தார், பின்னர் இவர் இந்தி சினிமாவை விட்டு விலகி தில்லியில் குடியேறினார். தில்லியில், மார்ச் 1963-ல் அனைத்திந்திய வானொலியில் தேசிய இசைக்குழுவின் இயக்குநரானார். அனில் பிசுவாசு மே 2003-ல் தில்லியில் இறந்தார். இந்த இணையருக்கு குழந்தைகள் இல்லை. ஆனால் அனில் பிசுவாசின் முதல் மனைவி அஷாலதா பிசுவாசுக்கு 4 குழந்தைகள் இருந்தனர்.

கபூரின் மிகவும் பிரபலமான பாடல்களில் ஒன்று "*ஆனா மேரி ஜான் சண்டே கே சண்டே*" என்பதாகும். இது *ஷெஹ்னாய்* (1947) திரைப்படத்திலிருந்து சி. ராம்சந்திரா மற்றும் சம்சாத் பேகம் பாடிய காதல் பாடல் ஆகும். அனில் பிசுவாசு இசையமைத்த "குச் அவுர் ஜமானா கெஹ்தா ஹைன்". *சோட்டி சோட்டி பாடின்* (1965) படப் பாடலாகும்.

திரைப்படவியல்
-------------

* *ஆகோஷ்*
* *துகியாரி*
* *ஹரிதர்ஷன்*
* *கோபிநாத்*
* *ஆகாஷ்*
* *நைனா*
* *உஷா கிரண்*
* *கதவு சாலன்*
* *சோடி சோட்டி பாடேன்*
* *சால்டே சால்டே*
* *பர்தேசி* (1957)
* *நா இல்லு* (1953)
* *காயல்* (1951)
* *ஆதி ராத்* (1950)
* *அனோகா பியார்* (1948)
* *கர் கி இஸத்* (1948)
* *நை ரீட்* (1948)
* *ஷெஹ்னாய்* (1947)

இறப்பு
------

மூத்த பாடகரான கபூர் 23 நவம்பர் 2017 அன்று கொல்கத்தாவில் அதிகாலை 2:20 மணிக்கு இறந்தார். இறப்பதற்கு சில வருடங்களாக பக்கவாதத்தால் அவதிப்பட்டு வந்தார்.

மேற்கோள்கள்
-----------

1. ↑  "Singer Meena Kapoor passes away". The India Times. .
2. ↑  "Geeta Dutt – Musical Association with Meena Kapoor". .
3. ↑  Anil Biswas, 89, Whose Music Used Orchestras in Indian Films *New York Times*, 4 June 2003.

வெளி இணைப்புகள்
---------------

* மீனா கபூர் பாடல்கள்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI

 |
| கலைஞர் | 
* MusicBrainz

 |
| மற்றவை | 
* Europeana

 |
**டைரோலைட்டு** (*Tyrolite*) என்பது CaCu5(AsO4)2CO3(OH)4•6H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நீரேறிய கால்சியம் தாமிரம் ஆர்சனேட்டு கார்பனேட்டு கனிமமாக இது வகைப்படுத்தப்படுகிறது. நீலமும் பசுமையும் கலந்து கண்ணாடி போன்ற செஞ்சாய்சதுர ஆரப்படிகங்களாகவும் திராட்சைக் கொத்துகளொத்த தொகுப்பாகவும் இது படிகமாகிறது.  மோவின் அளவுகோல் அளவுகோலில் டைரோலைட்டின் கடினத்தன்மை மதிப்பு 1.5 முதல் 2 என கணக்கிடப்படுகிறது. மேலும் இதன் ஒப்படர்த்தி 3.1 முதல் 3.2 எனவும் அலவிடப்பட்டுள்ளது. ஒளிகசியும் தன்மை கொண்டு ஒளிவிலகல் எண் அட்டவணையில் nα=1.694 nβ=1.726 மற்றும் nγ=1.730 என்ற மதிப்பீடுகளையும் இது பெற்றுள்ளது.

தாமிரம் மற்றும் ஆர்சனிக் கனிமங்களின் காலநிலையாக்கத்தால் டைரோலைட்டு ஓர் இரண்டாம் நிலை கனிமமாக தோன்றுகிறது. 1845 ஆம் ஆண்டு ஆத்திரியாவின் டைரோல் மாகாணத்தில் சிகுவாசு நகரத்தில் முதன்முதலாக இது கண்டறியப்பட்டது.

டைரோலைட்டின் மீது கிரைசொகொல்லா மற்றும் கிளினோடைரோலைட்டு. சிலி நாட்டிலுள்ள சான் சிமென் சுரங்கம். அளவு 4.0 x 2.6 x 2.6 செ.மீ. மேலும் கூடுதல் விவரங்களுக்கு பட்த்தின் மேல் சொடுக்குக

மேற்கோள்கள்
-----------

* Webmineral
* Mindat with location data

  

விக்கிமீடியா பொதுவகத்தில்,  
 ***டைரோலைட்டு***   
என்பதின் ஊடகங்கள் உள்ளன.
**சிவசைலம் அனந்தராமகிருட்டிணன்** (*Sivasailam Anantharamakrishnan*) (1905 – 18 ஏப்ரல் 1964), அன்புடன் "ஜே" என்று அழைக்கப்படும் இவர், 1945 முதல் 1964 வரை அமல்கமேசன்ஸ் குழுமத் தொழில்களை நிறுவி வழிநடத்திய ஒரு இந்திய தொழிலதிபராவார்.

வாழ்க்கை
--------

1905 ஆம் ஆண்டு திருநெல்வேலியில் பிறந்த இவர் திருநெல்வேலி மற்றும் சென்னை ஆகிய இடங்களில் கல்வி பயின்றார். 1935 இல், சிம்ப்சன்ஸ் குழும நிறுவனங்களில் செயலாளராக சேர்ந்தார். 1938 இல், சிம்ப்சன்ஸ் குழுமத்தின் நிர்வாகத்தில் முதல் இந்திய இயக்குநரானார். இவர் 1953 முதல் 1964 இல் தான் இறக்கும் வரை குழுவின் தலைவராக பணியாற்றினார்.

அனந்தராமகிருட்டிணன் தனது வெற்றிகரமான வணிக நடைமுறைகள், தொழிற்சங்கங்களின் திறமையான மேலாண்மை மற்றும் சென்னையின் தானியங்குத் துறையின் வளர்ச்சியைத் தூண்டியதற்காக "இந்தியாவின் டிட்ராயிட்" என்ற பெயரைப் பெற்றதற்காக நினைவுகூரப்படுகிறார். இதன் விளைவாக, இவர் "தென்னிந்தியாவின் ஹென்றி போர்டு" என்றும் அழைக்கப்படுகிறார்.

ஆரம்ப கால வாழ்க்கை
------------------

அனந்தராமகிருஷ்ணன் திருநெல்வேலி மாவட்டத்தில் உள்ள அம்பாசமுத்திரம் வட்டத்திலுள்ள ஆழ்வார்குறிச்சி கிராமத்தில் 1905 நவம்பர் 11 அன்று பிறந்தார்.  திருநெல்வேலியில் உள்ள அரசு உயர்நிலைப் பள்ளியில் பள்ளிப் படிப்பை முடித்த இவர், சென்னையிலுள்ள அரசு வணிகவியல் கல்லூரியில் சேர்ந்து பட்டம் பெற்றார்.  1930 இல், இவர் பிரேசர் மற்றும் ராஸ் லிமிடெட் நிறுவனத்தில் கணக்காளராக சேர்ந்தார்.

இறப்பு
------

அனந்தராமகிருட்டிணன் 18 ஏப்ரல் 1964இல் தனது 59வது வயதில் இறந்தார்.

மேற்கோள்கள்
-----------

1. ↑  Muthiah, Pg 52
2. 1 2  Muthiah, S.. "The road to amalgamation".
3. ↑  Subrahmanya, Susheela (1962). *Southern Economist*. பக். 8.
4. ↑  Venkataraman, P. (2007). *Industrial Relations*. APH Publishing. பக். 92. பன்னாட்டுத் தரப்புத்தக எண்:978-81-313-0072-5.
5. ↑  Federation of Indian Chambers of Commerce and Industry (1999). *Footprints of Enterprise: Indian Business Through the Ages*. Oxford University Press. பக். 122. பன்னாட்டுத் தரப்புத்தக எண்:0-19-564774-2.
6. 1 2  Sundaram, V. (April 2007). "Remembering J -A Henry Ford of South India". *News Today*. .
7. ↑   *Bhavan's Journal*. 1964. பக். 36.
8. ↑  Ramasamy, Vijaya (2007). *Historical Dictionary of Tamils*. Scarecrow Press. பக். 64. பன்னாட்டுத் தரப்புத்தக எண்:978-0-8108-5379-9.
9. ↑  Rau, K. H. (1964). *Transport*. பக். 25.
10. ↑   *Bhavan's Journal*. 1964. பக். 13.

குறிப்புகள்
-----------

* S. Muthiah (2004). *Madras Rediscovered*. East West Books (Madras) Pvt Ltd. பன்னாட்டுத் தரப்புத்தக எண்:81-88661-24-4.
படிமம்:Ichhra Bazaar.jpg இரவில் *இச்ரா சந்தையின்* ஒரு காட்சி.
 இச்ரா சந்தையின் அருகே பெரோசுபூர் சாலையின் ஒரு காட்சி.
**இச்ரா** (Ichhra) பாக்கித்தான் நாட்டின் லாகூர் நகரத்திலுள்ள குடியிருப்பு மற்றும் வணிகப் பகுதியாகும்.  

மிகவும் பழமையான பகுதி என்பதால், இச்சராவில் சில பழமையான கட்டிடங்களைக் காணலாம். லாகூரின் மிகவும் சிக்கனமான சந்தைகளில் இச்ரா சந்தை குறிப்பிடத்தக்கது. இந்த சந்தை அதன் பாரம்பரிய மற்றும் கலாச்சார ஆடைகள் மற்றும் பஞ்சாப் முழுவதிலும் இருந்து வழங்கப்படும் பிற கைவினைப்பொருட்கள் மற்றும் அதன் தளபாடங்கள் தேர்வு ஆகியவற்றிற்காக அறியப்படுகிறது. இச்சராவில் ஒரு பெரிய கிறித்துவ சமூகம் வாழ்கிறது. 

இச்ராவில் பல சுகாதார மையங்கள் மற்றும் மருத்துவமனைகள் உள்ளன. இச்ரா ஒன்றியக் குழுவை உருவாக்குகிறது, மேலும் சமனாபாத் தாலுக்காவின் ஒரு பகுதியாக நிர்வகிக்கப்படுகிறது.

1931 ஆம் ஆண்டில், அல்லாமா மசுரிகி என்று அழைக்கப்படும் இனயதுல்லா கான் மசுரிகி, இச்ரா (இச்ரா) விலிருந்து தனது காக்சர் இயக்கத்தைத் தொடங்கினார், 1963 ஆம் ஆண்டில் அவர் இறந்தவுடன், மசுரிகி இங்கு அடக்கம் செய்யப்பட்டார்.

மேற்கோள்கள்
-----------

1. ↑  Majid Sheikh (20 May 2018). "Harking Back: Debate over the enigma of age of Ichhra". .
2. ↑  Mahnaz Shujrah (23 August 2022). "Ichra: The Oldest Part of Lahore". .
3. ↑
4. ↑  Allama Mashriqi dies of cancer in Lahore (on 27 August 1963) Dawn newspaper, Published 28 August 2013, Retrieved 15 September 2023
**நடராசப் பத்து**, சிதம்பரம் நடராசர் மீது சிறுமணவூர் முனுசாமி என்பவரால் பாடப்பட்டது. விருத்த வகையைச் சேர்ந்த பத்துப் பாடல்களைக் கொண்டதாக இது அமைந்துள்ளது. இப்பாடல்கள், "ஈசனே சிவகாமி நேசனே எனையீன்ற தில்லைவாழ் நடராஜனே" என முடிவதாக அமைந்துள்ளன. இப்பாடல்களை இயற்றிய முனுசாமி முதலியார், திருவள்ளூர் தாலுக்காவில் தற்போது சிறுமணைவை என வழங்கப்படும் ஊரிலே சுமார் முன்னூறு ஆண்டுகளுக்கு முன்னர் வாழ்ந்த ஒரு நடராசர் அடியவராவார். 

முதலாவது பாடல் 'மண்ணாதி பூதமொடு விண்ணாதி அண்டம் நீ' என ஆரம்பிக்கின்றது. கீழேயுள்ள இரண்டாவது பாடல் நடராசர் நடனமாடும்போது புல்லிலிருந்து கடல் வரை எவையெல்லாம் ஆடுகின்றன என்பதைக் குறிப்பதாக அமைந்துள்ளது.

மானாட மழுவாட மதியாட புனலாட  

மங்கைசிவ காமி யாட  

மாலாட நூலாட மறையாட திரையாட  

மறைதந்த பிரம்ம னாட  

கோனாட வானுலகு கூட்டமெல் லாமாட  

குஞ்சர முகத்த னாட  

குண்டல மிரண்டாட தண்டைபுலி யுடையாட  

குழந்தை முருகேச னாட  

ஞானசம் பந்தரொடு இந்திராதி பதினெட்டு  

முனியட்ட பாலகரு மாட  

நரைதும்பை யருகாட நந்திவா கனமாட  

நாட்டியப் பெண்க ளாட  

வினையோட உனைப்பாட யெனைநாடி யிதுவேளை  

விருதோடி ஆடிவரு வாய்  

ஈசனே சிவகாமி நேசனே எனையீன்ற  

தில்லை வாழ்நட ராசனே

வெளியிணைப்புகள்
---------------

Search Wikisource
விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**நடராஜப் பத்து**

நடராச தீட்சிதர் வலைப்பதிவு
**சிகாகோ மற்றும் தென்னக ஏர்லைன்சு வானூர்தி 4** (*Chicago and Southern Flight 4*) ஒரு வானூர்தி விபத்தாகிய இது, 1936-ஆம் ஆண்டு, ஆகத்து 5-இல், "லாக்கீட் மாடல் 10 எலெக்ட்ரா" (பதிவு எண்: NC16022) வகையை சார்ந்த "மெம்பிஸ் சிட்டி" (*City of Memphis*) எனும் பெயருடைய வானூர்தி ஒன்று வழமையாக திட்டமிட்டப்படி, ஐக்கிய அமெரிக்காவின் தென்கிழக்கு பகுதியில் அமைந்துள்ள லூசியானா மாநிலத்தின் நியூ ஓர்லென்ஸ் (நியூ ஓர்லியன்ஸ்) நகரத்திலிருந்து, இலினொய் மாநிலத்திலுள்ள சிகாகோ வழியாக, மிசிசிப்பி மாநில தலைநகர் ஜாக்சன், டென்னசி மாநிலத்தின் மெம்ஃபிஸ், மற்றும் மிசூரி மாநிலத்தின் பிரதான நகரான செயின்ட் லூயிஸ் போன்ற பெருநகரங்களுக்கு தொடர்ப் போக்குவரத்தாக இயங்கி வந்தது, இந்நிலையில், லாம்பர்ட் செயின்ட் லூயிஸ் சர்வதேச விமான நிலையத்திலிருந்து புறப்பட்டுச் சென்ற வானூர்தி, மிசூரி ஆற்றின் அருகேயுள்ள ஒரு பண்ணை களத்தில் விழுந்து நொறுங்கியது. "சிகாகோ மற்றும் தென்னக ஏர்லைன்சு" நிறுவனத்தின் கீழ் இயங்கிவந்த இவ்வானூர்தி விபத்தில் சேவைப் பணியாளர்கள் இருவரும், பயணிகள் 6 பேர்களும், மொத்தமாக 8 பேர்கள் (பயணித்த அனைவரும்) பலியாயினர்.

சான்றாதாரங்கள்
--------------

1. ↑  "ASN Aircraft accident 05-AUG-1936 Lockheed 10B Electra NC16022". Aviation-safety.net இம் மூலத்தில் இருந்து 2015-05-09 அன்று. பரணிடப்பட்டது... பார்த்த நாள்: 2016-09-06.
**புர்ஹான்பூர்** (*Burhanpur*) நகரம் இந்தியாவின் மத்தியப் பிரதேசம் மாநிலத்தில் புர்ஹான்பூர் மாவட்டத்தில் அமைந்துள்ளது. இது புர்ஹான்பூர் மாவட்டத்தின் தலைநகர் ஆகும். இந்நகரம் தப்தி ஆற்றின் வட கரையில் அமைந்துள்ளது. போபால் நகரிலிருந்து 340 கிலோமீட்டர்கள் தென்மேற்குத் திசையிலும், மும்பை நகரிலிருந்து 540 கிலோமீட்டர்கள் வடகிழக்குத் திசையிலும் அமைந்துள்ளது. இந்நகரானது ஒரு நகராட்சியாகும். இது மத்தியப் பிரதேச மாநிலத்தின் வடமேற்குப் பகுதியில் அமைந்துள்ளது.

மக்கட்தொகை
----------



| மக்களின் சமயங்கள் |
| --- |
| மதம் |  | சதவீதம் |
| இந்து |   | 48% |
| இஸ்லாம் |   | 48% |
| சமணம் |   | 3.0% |
| பிறர் |   | 1.0% |
| 
ஹI சீக்கியம் (0.2%), OBC, VJNT (<0.2%). |

2001 ஆம் ஆண்டின் மக்கட்தொகைக் கணக்கெடுப்பின் படி இந்நகரில் 1,94,227 மக்கள் வசிக்கின்றனர். ஆண்கள் 51 % பேரும், பெண்கள் 49 % பேரும் ஆகும். இந்நகரின் கல்வியறிவு 64% ஆகும். இது தேசிய சராசரியான 59.5 % விட அதிகமாகும். இதில் ஆண்களில் 69 % பேர் கல்வியறிவு பெற்றவர்களாகவும் பெண்களில் 57 % பேர் கல்வியறிவு பெற்றவர்களாகவும் இருக்கின்றனர். மொத்த மக்கட் தொகையில் 15 % பேர் 6 வயதிற்கு உட்பட்ட குழந்தைகள். இந்நகரில் 48 % மக்கள் இந்து மதத்தைச் சார்ந்தவர்கள். 48 % மக்கள் இஸ்லாம் மதத்தைச் சார்ந்தவர்கள். பிற 4% மக்கள் சமணம், சீக்கியம் மற்றும் கிறுத்துவ சமயங்களைச் சார்ந்தவர்கள்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India இம் மூலத்தில் இருந்து 2004-06-16 அன்று. பரணிடப்பட்டது... பார்த்த நாள்: 2008-11-01.

இதையும் பார்க்கவும்
-------------------

* புர்ஹான்பூர் மாவட்டம்
**உதயணர்** (Udayana or Udyanacharya), கி. பி. 12ஆம் நூற்றாண்டில் வாழ்ந்த பிரபலமான இந்திய இந்து தருக்கவாதி. இவர் வேத தத்துவ தர்சனங்களில், நியாயம் மற்றும் வைசேஷிகம் ஆகிய இரண்டு தர்சனங்களை ஒருங்கிணைத்து நியாய – வைசேடிகம் எனும் புது தர்சனத்தை உருவாக்கி, அதன் மூலம் பௌத்தர்களுக்கு எதிரான வாதப் போரில், இறைவனின் இருப்பை நிலைநாட்டியவர்.

உதயணர் இந்தியாவின் பிகார் மாநிலத்தின் மிதிலை அருகே *கரியன்* என்ற கிராமத்தில் வாழ்ந்தவர்.

தத்துவம்
--------

தருக்கத்தின் மூலம் மட்டுமே இறைவனின் இருப்பை அறிந்து கொள்ள இயலும் என்ற சித்தாந்தம் கொண்ட நியாயம் மற்றும் வைசேடிகம் ஆகிய இரண்டு தத்துவங்களின் ஒருங்கிணைத்து, இறைவனின் இருப்பை எளிதாக அறிந்து கொள்வதற்கு உதவியாக நியாய வைசேடிகம் என்ற புது சித்தாந்தத்தை உருவாக்கினார். இதற்காக *நியாய குசுமாஞ்சலி* என்ற தத்துவ நூலை இயற்றினார்.

பௌத்தர்களின் தாக்கம் அதிகமாக இருந்த காலத்தில், இறைவனின் இருப்பை அறிய காரண – காரியம் என்ற தத்துவத்தின் மூலம், ஒரு பானையை படைக்க எவ்வாறு களிமண்னும் குயவனும் வேண்டுமோ அவ்வாறே, இவ்வுலகம் படைக்கப்பட மெய்ப்பொருள் உறுதியாக இருந்திருக்க வேண்டும். அத்தகைய மெய்ப்பொருள் வாயால் விளக்க இயலாது என்று நிருபித்தவர்.

இறைவனின் இருப்பை நிருபித்தல்
----------------------------

இறைவனின் இருப்பை மறுத்த பௌத்தர்களை, உதயணர் தன்னுடைய புதிய நியாய-வைசேடிகம் தத்துவத்தின் துணை கொண்டு மெய்ப்பொருளின் இருப்பை நிலைநாட்டி தருக்கப் போரில் வென்றார். இந்தியாவிலிருந்து பௌத்த தருக்கவாதிகளை விரட்டியடித்தன் மூலம், ஒன்பது நூற்றாண்டுகளாக முடிவில்லாமல் நடந்தவந்த இந்து – பௌத்த சமய தர்க்கப் போரை முடிவுக்கு கொண்டு வந்தார்.

படைத்த தத்துவ நூல்கள்
---------------------

1. நியாய குசுமாஞ்சலி
2. ஆத்ம தத்துவ விவேகம்
3. கிரணாவளி
4. *நியாய பரிசிஷ்டா* எனப்படும் *ஞான சித்தி* அல்லது *ஞான சுத்தி*

மேற்கோள்கள்
-----------

1. ↑  Dalal, Roshen (2014), *Hinduism: An Alphabetical Guide*, UK: Penguin
2. ↑  Dasgupta, Surendranath (1975) (in en). *A History of Indian Philosophy*. Motilal Banarsidass Publ.. பன்னாட்டுத் தரப்புத்தக எண்:978-81-208-0412-8. .
3. ↑  Matilal, Bimal Krishna; Ganeri, Jonardon; Tiwari, Heeraman (1998-01-01) (in en). *The Character of Logic in India*. SUNY Press. பன்னாட்டுத் தரப்புத்தக எண்:978-0-7914-3739-1. .
**காந்திலால் கிரிதாரிலால் வோரா** (*Kantilal Girdharilal Vora*; 10 ஏப்ரல் 1924 - 23 செப்டம்பர் 2012), பிரபலமாக **கே. லால்** என்று அழைக்கப்படும் இவர் ஒரு இந்திய மாய வித்தையாளர் ஆவார் .

சுயசரிதை
--------

கே.லால், பாகசராவில் (இப்போது குசராத்தில் உள்ள அம்ரேலி மாவட்டத்தில் உள்ளது) கிரிதர்லால் வோரா மற்றும் முலிபென் ஆகியோருக்கு சைனக் குடும்பத்தில் ஏப்ரல் 10, 1924 இல் பிறந்தார். இவரது மாமா லால்சந்த்பாய் கொல்கத்தாவில் ஒரு காதி துணிக்கடை வைத்திருந்தார். அவர் இந்திய சுதந்திர இயக்கத்தில் சேர்ந்தபோது அதை இவரது தந்தையிடம் ஒப்படைத்தார். கலவரத்தில் கடை எரிக்கப்பட்டது. அதனால் கே. லால் ஒரு வியாபாரியாக மாற வேண்டியிருந்தது. பின்னர் தங்களது துணிக்கடையை மீண்டும் கட்டினார். அதற்கு *கே. சோட்டாலால் கோ* எனப் பெயரிட்டார்.

மாய வித்தை
----------

1950 இல் கொல்கத்தாவில் மாய வித்தையாளராக தனது வாழ்க்கையைத் தொடங்கினார். இவரது முதல் காட்சி கொல்கத்தாவில் உள்ள ராக்ஸி திரையரங்கில் நடைபெற்றது. தனது புதுமையான தந்திரங்களால் பிரபலமானார். தனது தந்திரங்களை தொழில்நுட்பத்துடன் உருவாக்கினார். சமூக செய்திகளையும், தார்மீகப் பாடங்களையும் தனது தந்திரங்களால் பரப்பி வந்தார். 62 ஆண்டுகால வாழ்க்கையில், இவர் உலகம் முழுவதும் 22,479 நிகழ்ச்சிகளை நடத்தினார். ஜூலை 2012 இல் அகமதாபாத்தில் உள்ள எச்.கே கல்லூரி மண்டபத்தில் தனது கடைசி நிகழ்ச்சியை நிகழ்த்தினார்.

இறப்பு
------

இவர் 1990 இல் குசராத்து திரும்பினார்  தனது 88வது வயதில் நீண்டகால நோயின் காரணமாக அகமதாபாத்தில் உள்ள தனது வீட்டில் 23 செப்டம்பர் 2012 அன்று காலமானார்..

சொந்த வாழ்க்கை
--------------

கே. லால் புஷ்பா என்பவரை மணந்தார். இத்தம்பதியருக்கு ஹர்ஷத் (இளைய கே. லால் என்றும் பெயர்) என்ற ஒரு மகனும் பிரீத்தி மற்றும் சோனால் என்ற இரண்டு மகள்களும் உள்ளனர். இவர்களும் திருமணமாகி சென்னை மற்றும் கொல்கத்தாவில் குடியேறினர்.

ஊடகங்களில் தோன்றுதல்
--------------------

ஹவாய் பல்கலைக்கழகத்தின் எழுத்தாளரும் மதப் பேராசிரியருமான லீ சீகல் எழுதிய *நெட் ஆஃப் மேஜிக்* என்ற புத்தகத்தில் மூத்த கே. லால் மற்றும் இளைய கே. லால் முக்கியமாக இடம் பெற்றுள்ளனர். புனைகதை மற்றும் புனைகதை அல்லாதவற்றை ஒருங்கிணைக்கும் படைப்பில், மற்ற கூறுகளுடன், சீகலின் நீண்ட விவரங்கள் மற்றும் இரண்டு மந்திரவாதிகளுடனான சந்திப்புகள் மற்றும் விளக்கங்கள் உள்ளன.

சான்றுகள்
---------

1. 1 2  Desai, Ratilal Deepchand (2003). "6. માયાજાળના અનુપમ કસબી સંસ્કારમૂર્તિ શ્રી કે. લાલ". in Desai, Nitin R. (in gu). *Amruta-Sameepe*. Ahmedabad: Gurjar Granthratna Karyalaya. பக். 389–394.
2. 1 2 3  "Noted magician K Lal dies in Ahmedabad". *The Times of India*. 23 September 2012 இம் மூலத்தில் இருந்து 1 October 2012 அன்று. பரணிடப்பட்டது.. .
3. 1 2 3 . 24 September 2012. "Master illusionist K Lal passes away". *The Indian Express*. 24 September 2012.
4. 1 2  "Master illusionist K.Lal dead". *Firstpost.com*. 23 September 2012. .
5. ↑  "Master illusionist K Lal passes away". *The Indian Express*. 24 September 2012. .
*மாமல்லபுரத்திலுள்ள பஞ்ச பாண்டவர் ரதங்கள் எனப்படும் ஒற்றைக் கற்றளிகள்*
**ஒற்றைக் கற்றளி** (அ) **ஒற்றைக்கல் தளிகள்** (monolithic architecture) என்பது நிலத்திலிருந்து துருத்திக் கொண்டிருக்கும் பெரிய/சிறிய பாறைகளை அல்லது குன்று ஒன்றை வெளிப்புறமாக மேலிருந்து கீழாகக் குடைந்து அமைக்கப்படும் கோயில் ஆகும். *தளி* என்பது கோயில் என்ற பொருள் தரும். எனவே *கற்றளி* (கல் + தளி) என்பது ஓர் ஒற்றைக்கல் கோயில் ஆகும். ஆரம்ப காலத்தில் கற்களால் அமைக்கப்பட்ட கோயில்கள் குடைவரை கோயில்களாகவே இருந்தன. இவை பாறைகளை உட்புறமாகக் குகைபோல் குடைந்து செய்யப்பட்டனவாகும். இதனைத் தொடர்ந்தே ஒற்றைக் கற்றளித் தொழில் நுட்பம் பயன்பாட்டுக்கு வந்தது. இவை இந்திய இந்துக் கோயில் கட்டடக்கலை மரபில் ஓர் அம்சமாகும். குறிப்பாக திராவிட கலைப் பாணியில் அமைந்த பல்லவர் கோயில்களில் இம் மரபைக் காணலாம்.

இவற்றை தனிக்கற் தளிகள், தனிக்கற் கோயில்கள், இரதக் கோயில்கள், மலைத்தளி, செதுக்குத் தளிகள் என்றும் பல்வேறு பெயர்களால் குறிப்பிடலாம்.

தமிழ் நாட்டில் ஒற்றைக் கற்றளிகளை முதலில் அமைத்தவர்கள் பல்லவர்கள் ஆவர். மாமல்லபுரத்தில் அமைந்துள்ள இரதக் கோயில்கள் ஒற்றைக் கற்றளிகளுக்கு எடுத்துக் காட்டுகள் ஆகும். ஒற்றைக் கற்றளிகள் செதுக்குவதற்குச் சிரமமானவை. இதனால் அமைப்பதற்கு இலகுவான கட்டுமானக் கோயில்கள் அறிமுகப்படுத்தப்பட்ட பின்னர் ஒற்றைக் கற்றளிகள் வழக்கிழந்து போயின. ஏழாம் நூற்றாண்டின் இறுதிக்குப் பின்னர் இத்தகைய கோயில்கள் எதுவும் கட்டப்படவில்லை.

பல்லவர் காலத்தில் ஒன்பது ஒற்றைக்கல் தளிகள் அமைக்கப்பட்டன என்பர். அவை,

1. தர்மராஜ இரதம்
2. அருச்சுன இரதம்
3. வீம இரதம்
4. நகுல சகாதேவ இரதம்
5. திரௌபதை இரதம்
6. கணேச இரதம்
7. வலையான் குட்டை இரதம்
8. வடக்குப் பிடாரி இரதம்
9. தெற்குப் பிடாரி இரதம்

முதலானவையாகும். இவை பொதுவாக வெளிப்புறத் தோற்றத்தில் கோயில் போன்ற அமைப்பைக் கொண்டிருந்தாலும் அனைத்திலும் கருவறை எனும் அமைப்பு காணப்படுவதில்லை. திரெளபதை இரதம், தருமராஜ இரதம் என்பவற்றிலே தான் கருவறை அமைந்திருக்கும்.

எல்லோரா கைலாசநாதர் குடைவரைக்கோயில்
----------------------------------

 எல்லோராவில் கைலாசநாதர் திருக்கோயில்
ஒற்றைக் கற்றளி அமைப்பில், இந்தியாவின் எல்லோரா பகுதியின் கைலாசநாதர் குடைவரைக்கோயில் சிறப்புடையது. ஒற்றைக்கல்லில் மேலிருந்து கீழான சிரமமான வேலைப்பாடமைந்தது.

இவற்றையும் பார்க்கவும்
----------------------

* பல்லவர் காலக் கட்டிடக்கலை
* திராவிடக் கட்டிடக்கலை
* இந்துக்கோயில் கட்டிடக்கலை

மேற்கோள்கள்
-----------

1. ↑  .
2. ↑  "இந்தப் பாடம் இனிக்கும் 03: உலகம் போற்றும் அற்புதம்" (in ta). .
3. ↑  "கருவறையின் ஒளியில் காணக்கிடைக்கும் வெட்டவெளி(விஷ்ணுபுரம் கடிதம் பதினேழு)". .
**சகாப்-உத்-தின் விர்க்கு (Shahab-ud-Din Virk) இந்தியாவைச் சேர்ந்த ஓர் அரசியல்வாதியாவார். கான் பகதூர் சௌத்ரி சர்** சகாப்-உத்-தின் விர்க்கு என்ற பெயராலும் இவர் அழைக்கப்படுகிறார். பஞ்சாப் மாநிலத்தில் ஒரு வழக்கறிஞராகவும் பிரித்தானிய இந்தியாவின் அரசியல்வாதியாகவும் அறியப்படுகிறார்.

வாழ்க்கைக் குறிப்பு
-------------------

சௌத்ரி **சகாப்-உத்-தின்** பிரித்தானிய இந்தியாவின் பஞ்சாபில் இருந்த சியால்கோட்டு மாவட்டத்தைச் சேர்ந்த விர்க்கு பழங்குடி  முசுலீம் இயாட்டு குடும்பத்தில் இவர் பிறந்தார். 

இலாகூரில் உள்ள அரசு கல்லூரி பல்கலைக்கழகத்தில் கல்வி பயின்றார். 1912 ஆம் ஆண்டில் இலாகூர் நகராட்சிக் குழுவுக்கு தேர்ந்தெடுக்கப்பட்டார். 1923 ஆம் ஆண்டில் பஞ்சாப் சட்ட சபையின் சட்டமன்றக் குழுவின் உறுப்பினரானார்,. மேலும் 1925 மற்றும் 1936 ஆம் ஆண்டுகளுக்கு இடையில் தொடர்ந்து மூன்று முறை இக்குழுவின் தலைவராகத் தேர்ந்தெடுக்கப்பட்டார்  1930 ஆம் ஆண்டு புத்தாண்டு விருதுகள் பட்டியலில் பட்டம் பெற்றார்.  1936 ஆம் ஆண்டில் சட்டமன்றக் குழு பஞ்சாப் சட்டமன்றத்தால் மாற்றப்பட்டது, மேலும் **சகாப்-உத்-தின் விர்க்கு** 1937 மற்றும் மார்ச் 1945 ஆம் ஆண்டுகளுக்கு இடையில் சட்டமன்றத்தின் சபாநாயகராக பணியாற்றினார்  1946 ஆம் ஆண்டு இலாகூரில் இறந்தார்.

மேற்கோள்கள்
-----------

1. ↑  Talbot, I. (2013). *Khizr Tiwana, the Punjab Unionist Party and the Partition of India*. Taylor & Francis. பக். 97. பன்னாட்டுத் தரப்புத்தக எண்:978-1-136-79029-4.. பார்த்த நாள்: 2023-07-24. "Sir Shahabuddin was a Virk Jat"
2. ↑   *Contemporary Problems of Pakistan*. Brill. 2022. பக். 15. பன்னாட்டுத் தரப்புத்தக எண்:978-90-04-47468-0.. பார்த்த நாள்: 2023-07-24. "Chaudhury Sir Shahabuddin, a Jat from Sialkot District"
3. ↑  The Punjab Parliamentarians 1897-213, Provincial Assembly of the Punjab, Lahore - Pakistan, 2015
4. ↑  The Edinburgh Gazette, 7 January 1930.
5. ↑  The Punjab Parliamentarians 1897-213, Provincial Assembly of the Punjab, Lahore - Pakistan, 2015
***எங்க வீட்டுப் பிள்ளை*** (*Enga Veettu Pillai*) 1965ஆம் ஆண்டு எம். ஜி. ஆர், நம்பியார், சரோஜா தேவி, கே. ஏ. தங்கவேலு , நாகேஷ் ஆகியோரின் நடிப்பில் வெளியான தமிழ்த் திரைப்படம். இதனை இயக்கியவர் தபி சாணக்யா. தயாரித்தவர் பி. நாகிரெட்டி, விஜயா புரொடக்சன்ஸ், சக்கரபாணி. எம்.ஜி.ஆர் இரட்டை வேடங்களில் நடித்திருந்தார். இது பெரும் வெற்றி பெற்றது.

ரத்னா, எஸ். வி. ரங்காராவ், மாதவி, பண்டரி பாய், எல். விஜயலட்சுமி ஆகியோரும் நடித்திருந்தனர். விஸ்வநாதன், ராமமூர்த்தி இசையமைத்திருந்தனர். ஆலங்குடி சோமு பாடலாசிரியராக இருந்தார்.

இந்தத் திரைப்படத்திற்கு வசனம் எழுதியவர், 'சக்தி' டி. கே. கிருஷ்ணசுவாமி ஆவார்.

பாடல்கள்
--------

* நான் ஆணையிட்டால்...

பாடலை இயற்றியவர் கவிஞர் வாலி.

* நான் மாந்தோப்பில் நின்றிருந்தேன்...

பாடலை இயற்றியவர் கவிஞர் வாலி.

* கண்களும் காவடி சிந்தாகட்டும்...

பாடலை இயற்றியவர் கவிஞர் ஆலங்குடி சோமு.

* பெண் போனாள்...இந்த பெண் போனால்...

பாடலை இயற்றியவர் கவிஞர் வாலி.

* மலருக்குத் தென்றல் பகையானால்...

பாடலை இயற்றியவர் கவிஞர் ஆலங்குடி சோமு.

* குமரிப் பெண்ணின் உள்ளத்திலே...

பாடலை இயற்றியவர் கவிஞர் வாலி.

மேற்கோள்கள்
-----------

* எங்க வீட்டுப் பிள்ளை
[*தொடர்பிழந்த இணைப்பு*]



1. ↑  எங்க வீட்டுப் பிள்ளை 50 ஆண்டுகள் நிறைவு: மறுபடியும் முதல்லேருந்தா? இந்து தமிழ் நாளிதழ் 05 Jun 2015
2. ↑  [எங்க வீட்டுப் பிள்ளை சினிமா விமர்சனம் 24.1.1965 ஆனந்த விகடன் - பொக்கிசம் பகுதி 25-03-2009]
பண்டிட் **போலாநாத் பிரசன்னா** (*Bholanath Prasanna*) இந்தியாவைச் சேர்ந்த புல்லாங்குழல் அல்லது பன்சூரி வாசிக்கும் இசைக் கலைஞராவார். வாரணாசியில் பிறந்த இவர் புகழ்பெற்ற புல்லாங்குழல் கலைஞர் ஹரிபிரசாத் சௌரசியா என்பவருக்கு குரு ஆவார்.

தொழில்
------

போலாநாத் பிரசன்னா தனது தந்தை பண்டிட் கௌரி சங்கரிடமும் தனது சகோதரர் பண்டிட். இரகுநாத் பிரசன்னாவிடமும் இந்தியப் பாரம்பரிய இசையைக் கற்றார். உத்தரப் பிரதேச சங்கீத நாடக அகாதமி விருது (1989) ( செனாய் ) உட்பட பல்வேறு விருதுகள் மற்றும் கௌரவங்களைப் பெற்றவர்.

ஹரிபிரசாத் சௌரசியா, இராசேந்திர பிரசன்னா (மருமகன்), நிரஞ்சன் பிரசாத், அஜய் சங்கர் பிரசன்னா(மகன்) போன்ற பலருக்கு பன்சூரியை கற்பித்தார்.

சான்றுகள்
---------

1. ↑  Pombo, Jaime Rodríguez (2015) (in es). *La música clásica de la India: Râga sangîta en la tradición vocal e instrumental del norte*. Editorial Kairós. பக். 345. பன்னாட்டுத் தரப்புத்தக எண்:9788499884691.
2. ↑  Manjari Sinha (22 April 2016). "Blown away by the master". *தி இந்து*.. பார்த்த நாள்: 24 August 2019.
3. ↑  "Celebrating Krishna". *The Statesman*. 1 September 2016.. பார்த்த நாள்: 24 August 2019.
**இளநகர் உடையீசுவரர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் இளநகர் என்னுமிடத்தில் அமைந்துள்ளது.

இறைவன், இறைவி
-------------

இக்கோயிலின் மூலவராக உடையீசுவரர் உள்ளார். இங்குள்ள இறைவி உமையம்பிகை ஆவார். இவர் சுகப்பிரசவ நாயகி என்றும் அழைக்கப்படுகிறார். கோயிலின் மரம் வில்வம் ஆகும். தைப்பூசம், சிவராத்திரி உள்ளிட்ட விழாக்கள் இங்கு நடைபெறுகின்றன.

அமைப்பு
-------

திருச்சுற்றில் விநாயகர், நவக்கிரகங்களின் சன்னதிகள் உள்ளன. மூலவர், சன்னதியில் உள்ளார். கோஷ்டத்தில் தட்சிணாமூர்த்தி, பிரம்மா, விஷ்ணு, துர்க்கை ஆகியோர் உள்ளனர். இங்குள்ள விநாயகர் சித்தி விநாயகர் ஆவார். பல வருடங்களுக்கு முன்பு இங்கு வசித்த சிவபக்தர் வயலை உழுதபோது ஏர்க்கால் ஒரு குறிப்பிட்ட இடத்தில் நின்றுவிட்டது. அதனை எடுக்க முயற்சி மேற்கொண்டபோது செம்மண்ணால் லிங்கம் இருப்பதைக் கண்டு அதனை அமைத்து கோயில் கட்டினார். ஏர்க்கால் தடுத்து கிடைக்கப்பெற்றதால் மூலவர் உடையீசுவரர் எனப்படுகிறார். ஏர்க்காலை உடை என்பர். இக்கோயிலின் திருப்பணி போது ஒரு நந்தி கிடைத்தபோது அதனை கோயிலில் வைத்து வழிபடத்தொடங்கியுள்ளனர். இறைவியை வழிபட வந்த நிறைமாத கர்ப்பிணி நந்தி மேல் சாயவே, நந்தி சிறிது சிறிதாக நகர்ந்தது. அவள் தடுமாறி தரையில் சாய்ந்தாள். அவளுக்கு ஒரு ஆண் குழந்தை பிறந்தது. அப்போது முதல் அந்த நந்தி சுகப்பிரசவ நந்தி என்றழைக்கப்படுகிறது.

மேற்கோள்கள்
-----------

1. 1 2 3  அருள்மிகு உடையீஸ்வரர் திருக்கோயில், தினமலர் கோயில்கள்
**சி வரிசை** (C band) என்பது மின்காந்த (electromagnetic spectrum) அலைவரிசையில் 4 GHz முதல் 8 GHz வரையிலான அதிர்வெண்களைக் கொண்டவை என மின்னியல் மற்றும் மின்னணுவியல் பொறியாளர்கள் கழகம் வரையறை செய்துள்ளது. இவை நீண்ட தூரத் தகவல் தொடர்புக்கு உபயோகப்படுத்தப்படுகின்றன. செயற்கைக் கோள் தகவல் தொடர்பு, கம்பியில்லா தொலைபேசி, வைஃபை, காலநிலை ரேடார் கருவி போன்றவற்றில் உபயோகப்படுகின்றன. சி வரிசை அதிர்வெண் அலைவரிசை செயற்கோள் தகவல் தொடர்பில் கேயூ வரிசையை விட சிறப்பாக செயல்படுகிறது. மோசமான பருவ நிலைக் காலங்களில் கேயூ வரிசை அலைவரிசையின் தரம் குறையும். ஆனால் சி வரிசை அலைவரிசையானது எந்த விதத் தரக்குறைவும் இல்லாமல் இருக்கிறது.

சி வரிசையின் வகைகள்
-------------------


|  |
| --- |
| **உலகம் முழுவதிலுமுள்ள *சி வரிசை* அலைவரிசையின் வகைகள்** |
| **வரிசை** | **அனுப்புதல் அதிர்வெண்(GHz)** | **பெறுதல் அதிர்வெண்(GHz)** |
| நிலையான *சி வரிசை* | 5.850–6.425 | 3.625–4.200 |
| நீட்டிக்கப்பட்ட *சி வரிசை* | 6.425–6.725 | 3.400–3.625 |
| இன்சாட் / மிகவும் நீட்டிக்கப்பட்ட *சி வரிசை* | 6.725–7.025 | 4.500–4.800 |
| ரஷ்யாவின் *சி வரிசை* | 5.975–6.475 | 3.650–4.150 |
| எல்.எம்.ஐ (LMI) *சி வரிசை* | 5.7250–6.025 | 3.700–4.000 |

மேற்கோள்கள்
-----------

1. ↑  What is C Band page from tech-faq (accessed Aug. 14, 2008)
கோயிலின் நுழைவு வளைவு
**பட்டுப்புரக்கல் பகவதி கோயில்** கேரளாவின் கோட்டயம், ஞீழூர் கிராமத்தில் அமைந்துள்ள பத்ரகாளி கோயிலாகும். இக்கிராமத்தில் உள்ள ஒரே கோயில் இதுவாகும். இக்கோயில் **கட்டம்பாக் கிழக்கும் பாகம் பட்டுபுரக்கல் பகவதி கோயில்** என்றும் அழைக்கப்படுகிறது. இது கி.பி. 10 ஆம் நூற்றாண்டைச் சேர்ந்ததாகும்.

அமைவிடம்
--------

குறவிலங்காடு, கடுதுருத்தி ஆகியவை அருகிலுள்ள நகரங்களாகும். இக்கோயில் இவ்விடங்களிலிருந்து முறையே 6 கி.மீ, 11 கி.மீ. தூரத்தில் அமைந்துள்ளன. இக்கோயிலின் சீரமைப்புப்பணிகள் கடைசியாக 2016 மார்ச் 19இல் க்ஷேத்ர தந்திரி பிரம்மா ஸ்ரீ அணில் திவாகரன் நம்பூதிரி முன்னிலையில் நடத்தப்பெற்றன. இக்கோயில் NSS கரயோகம் எண்.336ஆல் நிர்வகிக்கப்படுகிறது.

மூலவர்
------

பத்ரகாளி சிவபெருமானின் மகளாகக் கருதப்படுகிறாள் என்ற இந்து புராணத்தின் அடிப்படையில் இங்கு பத்ரகாளி மூலவராக உள்ளார். யட்சி, பகவதி ஆகிய துணைத்தெய்வங்களும் இங்கு உள்ளனர்.

திருவிழாக்கள்
-------------

இக்கோயிலன் வருடாந்திர திருவிழா ஒவ்வொரு மலையாள மாதமான மீனத்திலும் பொங்கலுடன் தொடங்கி 12 நாட்கள் கொண்டாடப்படுகிறது. வருடாந்திர விழாவுடன் கொண்டாடப்படுகின்ற பொங்கல் திருவிழா சிறப்பானதாகும். நிறைவு நாளில் முடியேட்டு விழாவும், திருவிழா முடிந்து ஒரு நாள் இரவில் வலிய குருதி பூஜையும் நநடத்தப்பெறுகின்றன. நவராத்திரியின் நிறைவு நாளில் வித்தியாரம்பம், விநாயக சதுர்த்தி அன்று அஷ்டத்ரவ்ய மகாகணபதி ஹோமம், தீபாவளியன்று கோயிலின் உள்ளேயும் சுற்றிலும் தீபம் ஏற்றல், ஒவ்வொரு மலையாள மாதத்தின் கடைசி வெள்ளிக்கிழமை மாலை சர்வைஸ்வர்ய பூஜை, ஒவ்வொரு மலையாள மாதத்தின் முதல் ஞாயிற்றுக்கிழமை அகண்டநாமஜபம் என்ற வகையில் பிற விழாக்கள், பூசைகள் நிகழ்த்தப்பெறுகின்றன.ஒவ்வொரு செவ்வாய் மற்றும் வெள்ளிக்கிழமைகளில் நாரங்கா விளக்கு எனப்படும் எலுமிச்சை விளக்கும், நெய்விளக்கும் வழங்குவது இக்கோயிலுக்கு மிகவும் முக்கியத்துவம் வாய்ந்ததாகக் கருதப்படுகிறது.

மேற்கோள்கள்
-----------

1. ↑  *Chottanikkara Bhagavathy Temple | Ernakulam | Kerala Temples* (in ஆங்கிலம்), retrieved 2023-06-14

படத்தொகுப்பு
------------

* கருவறைகருவறை
* துணைத்தெய்வ சன்னதிதுணைத்தெய்வ சன்னதி
* துணைச்சன்னதிதுணைச்சன்னதி
* கோயில் வளாகம்கோயில் வளாகம்
* பொங்கல் விழாபொங்கல் விழா
* முடியெட்டுமுடியெட்டு
Waterfall in கேரளா, இந்தியாவார்ப்புரு:SHORTDESC:Waterfall in கேரளா, இந்தியா
**ஆனையடிகுத்து அருவி** (*Anayadikuthu Waterfalls*) என்பது ஆனைச்சாடி குத்து அருவி என்றும் அழைக்கப்படுகிறது. இது இந்தியாவின் தென்மாநிலமான கேரளத்தில் இடுக்கி மாவட்டம் தொடுபுழாவிலிருந்து 20 கி.மீ. தொலைவில் அமைந்துள்ளது. இது தொம்மன்குத்து சுற்றுச்சூழல் சுற்றுலா முனைக்குச் செல்லும் வழியில் அமைந்துள்ளது. பருவமழையின் போது, அருவி உயர்ந்து அதிகபட்சமாக நீருடன் பாய்கிறது. ஆனையடிகுத்து இடுக்கி மாவட்டத்தில் உள்ள பாதுகாப்பான நீர்வீழ்ச்சிகளில் ஒன்றாகக் கருதப்படுகிறது. இது ஒரு பிரபலமான குடும்பச் சுற்றுலா இடமாக உள்ளது. கட்டாடிக்கடவு ஆனையடிகுத்து அருவிக்கு அருகில் அமைந்துள்ளது.

தொம்மன்குத்து அருவியிலிருந்து ஒரு கிலோமீட்டர் தொலைவில் கரிமண்ணூர் மற்றும் வண்ணாபுரம் ஊராட்சிகளின் எல்லையில் ஆனையடிகுத்து அருவி அமைந்துள்ளது. பல ஆண்டுகளுக்கு முன், கோடை காலத்தில், உள்காடுகளிலிருந்து யானைகள் கூட்டம் கூட்டமாக, இந்த அருவிக்கு மேலே உள்ள சமதளமான பாறைக்குத் தண்ணீர் குடித்து வந்ததாக, முன்னோர்கள் கூறுகின்றனர். இரண்டு யானைகளுக்கு இடையே ஏற்பட்ட மோதலில் யானையடிகுத்து என்ற பெயர் வந்ததாகவும், அதில் ஒன்று நீர்வீழ்ச்சியில் விழுந்து இறந்ததாகவும் கர்ண பரம்பரை கதைகள் கூறுகின்றன. கம்பகக்காணம் மற்றும் நெய்குத்தனல் வழியாகப் பாயும் ஓடையின் அடிப்பகுதியில் இந்த அருவி அமைந்துள்ளது. அருவியின் மேல் மக்கள் நடந்து செல்ல பைஞ்சுதை பாலம் உள்ளது. அருவிக்கு அருகில் குரங்குகள் மற்றும் பல வகையான பறவைகள் காணப்படும்.

மேற்கோள்கள்
-----------

1. ↑  "Anayadikuthu: A pristine waterfall waiting to be explored". .
2. ↑  "മനോഹരം, വന്യം; സഞ്ചാരികളുടെ മനംകവരാൻ തൊമ്മൻകുത്ത്, ആനചാടിക്കുത്ത് വെള്ളച്ചാട്ടങ്ങൾ". 2023-02-22. .
3. ↑  "മഴക്കാലത്ത് ദൃശ്യവിരുന്നൊരുക്കി ആനയാടിക്കുത്ത് വെള്ളച്ചാട്ടം". .
கோணமனேனி அமரேசுவரி
நீதிபதி **கோணமனேனி அமரேசுவரி** (*Konamaneni Amareswari*) (1928-2009) உயர் நீதிமன்றத்தின் முதல் பெண் நீதிபதி ஆவார்.

அமரேசுவரி, குண்டூர் மாவட்டத்தில் உள்ள அப்பிகட்லா கிராமத்தில் பிறந்தார். 1949 ஆம் ஆண்டு ஆந்திரா பல்கலைக்கழக சட்டக் கல்லூரியில் அரசியல் மற்றும் வரலாற்றில் முதுகலைப் பட்டம் பெற்றார். அதே பல்கலைக்கழகத்தில் சட்டப்படிப்பையும் முடித்தார். பின்னர், ஆந்திரப் பிரதேச உயர் நீதிமன்றத்தின் முதல் பெண் நீதிபதி ஆனார். இவர் 1960-1961 வரை வழக்கறிஞர் கழகத்தின் உறுப்பினராக இருந்தார். மேலும், வழக்குரைஞர் கழகத்திலிருந்து நேரடியாக நீதிபதியாக நியமிக்கப்பட்டார். இந்திய பெண் வழக்கறிஞர்கள் கூட்டமைப்பின் துணைத் தலைவராகவும் இருந்தார். 1975-1976 காலகட்டத்தில் ஆந்திரப் பிரதேச உயர் நீதிமன்ற வழக்கறிஞர்கள் சங்கத்தின் துணைத் தலைவராகவும் பணியாற்றினார். 1978ஆம் ஆண்டு ஏப்ரல் 29ஆம் தேதி ஆந்திரப் பிரதேச உயர் நீதிமன்றத்தின் நிரந்தர நீதிபதியாக நியமிக்கப்பட்டார்.

இறப்பு
------

இந்திய உச்ச நீதிமன்றத்தில் மூத்த வழக்கறிஞராகப் பணியாற்றி வந்த இவர், ஜூலை 25, 2009 அன்று புது தில்லியில் இறந்தார். இவருக்கு ஒரு மகனும், மகளும் உள்ளனர்.

மேற்கோள்கள்
-----------

1. 1 2  "Justice Amareswari passes away". *தி இந்து*. 26 July 2009 இம் மூலத்தில் இருந்து 28 July 2009 அன்று. பரணிடப்பட்டது.. .
2. ↑  "Rs.5.4 Crores Fraud Case". *News Wala*. 26 June 2009 இம் மூலத்தில் இருந்து 2 October 2013 அன்று. பரணிடப்பட்டது.. .
3. ↑  "Handle quota in pvt sector with care, says ex-judge". *Deccan Herald*. 28 November 2004 இம் மூலத்தில் இருந்து 5 March 2016 அன்று. பரணிடப்பட்டது.. .
**திருக்கோளக்குடிக் குடைவரை**, தமிழ்நாட்டின்,சிவகங்கை மாவட்டம் திருப்பத்தூர் வட்டத்திற்குட்பட்ட உள்ள திருக்கோளக்குடி என்னும் ஊரில் அமைந்துள்ள ஒரு குடைவரைக் கோயில் ஆகும். இவ்வூரைத் "திருக்களக்குடி" என்றும் அழைப்பதுண்டு. பொன்னமராவதியில் இருந்து 13 கிலோமீட்டர் தொலைவிலும், காரைக்குடியில் இருந்து 40 கிலோமீட்டர் தொலைவிலும் இவ்வூர் அமைந்துள்ளது. இது ஒரு பாண்டியர் காலக் குடைவரை. இக்குடைவரைக்கு அண்மையிலும், அதற்குச் செல்லும் வழியிலும் பல காலகட்டங்களையும் சேர்ந்த பிற்காலக் கோயில்களும், கட்டுமானங்களும் காணப்படுகின்றன. குடைவரையே இப்பகுதியில் அமைக்கப்பட்ட முதற் கோயில்.

அமைப்பு
-------

குடைவரையின் மண்டபம், ஒரு தூண் வரிசையாலும், தளமட்ட வேறுபாட்டாலும் இரண்டு பகுதிகளாகப் பிரிக்கப்பட்டு உள்ளன இவற்றை முகமண்டபம், உள்மண்டபம் எனலாம். இங்கே இரண்டு வரிசைத் தூண்கள் உள்ளன. ஒவ்வொரு வரிசையிலும், இரண்டு முழுத்தூண்களும், பக்கச் சுவர்களுடன் ஒட்டியபடி இரண்டு அரைத்தூண்களும் அமைந்துள்ளன. இத்தூண்கள் ஒவ்வொன்றும் மேலும் கீழும் சதுர அமைப்பையும் நடுவில் எண்பட்டை அமைப்பையும் கொண்டவை. தூண்களின் சதுரப்பகுதிகளில் தாமரைப் பதக்கங்களைச் செதுக்கி அழகூட்டியுள்ளனர். தூண்களுக்கு மேல் தரங்க அமைப்புடன் கூடிய போதிகைகள் உத்தரத்தைத் தாங்கியிருக்குமாறு அமைக்கப்பட்டுள்ளன. உள் வரிசைத் தூண்களுக்கு மேலுள்ள போதிகைகளில் தரங்க அமைப்பு இல்லை.

உள் மண்டபத்தின் பின்பக்கச் சுவரில் ஒரு கருவறை குடையப்பட்டுள்ளது. சதுரவடிவான இக்கருவறையின் நடுவில் தாய்ப் பாறையில் செதுக்கப்பட்ட ஆவுடையாருடன் கூடிய இலிங்கம் உள்ளது. இது தவிரக் கருவறையின் உட்பக்கச் சுவர்களிலோ கூரையிலோ எவ்வித வேலைப்பாடுகளும் இல்லை. கருவறை வாயிலை அண்டி இரு பக்கங்களிலும் இரண்டு அரைத்தூண்கள் உள்ளன. இதே வரிசையில் பக்கத்துக்கு இரண்டாக மேலும் நான்கு அரைத்தூண்களும் அமைக்கப்பட்டுள்ளன. இந்த அரைத்தூண்கள் மண்டபத்தில் உள்ள தூண்களைப் போலன்றி, மூன்று சதுரங்களையும் அவற்றிடையே இரண்டு எண்பட்டைகளையும் கொண்டு வேறுபட்ட வடிவமைப்பில் காணப்படுகின்றன.

இரண்டு தூண் வரிசைகளுக்கும் இடையே கருவறைக்கு எதிரில், அதைப் பார்த்தபடி தாய்ப்பாறையில் செதுக்கப்பட்ட நந்தியின் உருவம் உள்ளது.

தற்போதைய நிலை
-------------

திருப்பணிகள் என்ற பெயரில் இக்குடைவரையில் அண்மைக்காலத்தில் செய்யப்பட்ட மாற்றங்கள் இதன் அழகைக் குறைத்துள்ளதுடன், இதன் முழுமையான கலையழகைப் பார்க்க முடியாமல் மறைத்தும் உள்ளன. தவிர இங்குள்ள கல்வெட்டுக்கள் சிலவற்றையும் படிக்கமுடியாதபடி மறைத்துள்ளன.

மேற்கோள்கள்
-----------

1. ↑  நளினி, மு. கலைக்கோவன், இரா. தென்தமிழ்நாட்டுக் குடைவரைகள், தொகுதி 1, சேகர் பதிப்பகம், சென்னை, 2007. பக். 86
2. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000. பக். 131
3. ↑  நளினி, மு. கலைக்கோவன், இரா. 2007. பக். 90, 91
**கோண்ட்ரு புஷ்பலீலா** (*Kondru Pushpaleela*) (பிறப்பு 1963) ஓர் இந்திய அரசியல்வாதியாவார். இவர் இப்ராகிம்பட்டினம் சட்டமன்றத் தொகுதியிலிருந்து ஆந்திரப் பிரதேச சட்டப் பேரவை சட்டமன்ற உறுப்பினராகத் தேர்தெடுக்கப்பட்டார். இவர், பெண்கள் மற்றும் சமூக நலத்துறை அமைச்சராகவும் இருந்தார். இவர், தெலுக்கைத் தாய்மொழியாக கொண்ட மாதிகா சமூகத்தைச் சேர்ந்தவர்.

ஆரம்ப கால வாழ்க்கை
------------------

புஷ்பலீலா, ஐதராபாத்தில் ஒரு தொழிலதிபருக்கு எட்டு குழந்தைகளில் இரண்டாவது குழந்தையாகப் பிறந்தார். திருமணத்திற்குப் பிறகு இளங்கலைப் படிப்பை முடித்தார். 1992 முதல் உசுமானியா பல்கலைக்கழகத்தில் முதுகலைப் பட்டம் பெற்றார். 1994ல் முதுதத்துவமாணி பட்டம் பெற்றார்.

### அரசியல் வாழ்க்கை

தெலுங்கு தேசம் கட்சி சார்பில் 1999ல் இப்ராகிம் பட்டினத்தில் போட்டியிட்டு பதினைந்து ஆண்டுகாலமாக உறுப்பினராக இருந்த இந்தியப் பொதுவுடைமைக் கட்சி வேட்பாளரைத் தோற்கடித்தார்.

பின்னர், பாரத் இராட்டிர சமிதியில் சேர்ந்தார்.  பின்னர், இந்திய தேசிய காங்கிரசு கட்சியில் சேர்ந்து கட்சியின் செயலாளராக ஆனார். பின்னர், இறுதியாக பாரதிய ஜனதா கட்சியில் சேர்ந்தார்

சொந்த வாழ்க்கை
--------------

கே. புஷ்பலீலா, 1981ல் கோண்ட்ரு ராம்தாசு என்பவரை மணந்தார். இவர்களுக்கு சுமன் கோண்ட்ரு மற்றும் சுஷ்மா தாஸ் என இரண்டு குழந்தைகள் உள்ளனர்.

மேற்கோள்கள்
-----------

1. ↑  Vadde, Babu Mohan renominated; 9 replaced[usurped!] *தி இந்து* 31 March 2004
2. ↑  Reservations based on population mooted *தி இந்து* 11 June 2007
3. ↑  Assurance to small industries Times of India - 23 November 2002
4. ↑  Assurance to small industries தி டைம்ஸ் ஆஃப் இந்தியா - 23 November 2002

வெளி இணைப்புகள்
---------------

* 
* Official Website of K. Pushpaleela
* Interview of K. Pushpaleela